ओम पुरी भी उन कलाकारों में से रहे हैं, जिन्होंने फिल्मों से निराश होने के बाद दुबारा थिएटर की तरफ रूख नहीं किया था. इस पर उन्होंने कहा था-‘‘मैंने थिएटर से शुरूआत की थी. जब मैं फिल्मों से जुड़ा, तो मैं थिएटर की ही संजीदगी को फिल्मों में ले आया. इसलिए अच्छी फिल्में करते समय मुझे थिएटर न करने का कोई गम या दुख नहीं हुआ. मैंने ज्यादातर उन्ही फिल्मों में अभिनय किया, जो कि हमारी जिंदगी की बात करती हैं. मैने फिल्मों से भी अपने मन की ही बात पहुंचाने का प्रयास किया.’’